Okrug Västra Götaland

Okrug Västra Götaland (šve. Västra Götalands län) je okrug na jugozapadu Švedske, a osnovan je 1998. spajanjem okruga Göteborg, Bohus, Skaraborg i Älvsborg zbog efikasnije uprave javnih službi okruga. Glavni grad je Göteborg, najveći lučki grad i drugi po veličini u Švedskoj. Historija okrug Västra Götalands je relativno novi veliki okrug. Osnovan je 1. januara 1998. spajanjem okruga Älvsborgs län, Göteborgs län, Bohus län i većeg dijela Skaraborgs län. Općine Mullsjö i Habo, koje su bile u sastavu okruga Skaraborgs, pripale su okrugu Jönköpings län. Falköping je antički grad koji je dao značajan doprinos razvoju švedske kulture i zakona. Skara, predhrišćansko religijsko središte bilo je stolno mjesto prve Švedske biskupije od 1015. i bio je važno gradsko središte tokom Srednjeg vijeka. Geografija Graniči sa švedskim okruzima Värmland, Örebro, Östergötland, Jönköping i Halland, norveškim okrugom Østfold, jezerima Vättern i Vänern te moreuzom Skagerrak. Okrug se sastoji od historijske pokrajine Bohuslän, velikim dijelom pokrajina Dalsland i Västergötland te manjim dijelovima pokrajina Halland i Värmland. Stanovništvo U okrugu ima preko 1,5 milion stanovnika, što je 17 % od cjelokupnog stanovništva Švedske, a podijeljen je na 49 općine od kojih je najveća Göteborg sa preko 500 000 stanovnika, a najmanja Dals-Ed sa 4.896 stanovnika. Ovdje se može pronaći čitav niz naselja, od kosmopolitskog grada, gradova srednje veličine do sela u slabo naseljenim ruralnim područjima. Gustoća naseljenosti je u prosjeku 65 stanovnika po stanovnika/km2. Površina mu je 23.942 km2, drugi je po veličini po broju stanovnika, a peti po površini. Priroda Topografski, regije okruga se mogu podijeliti na zapadnu obalu sa svojim otvorenim pejzažima, arhipelagom, izloženim stijenama, listopadnom šumom, nizovima vrijeske i priobalnih šuma; i šumske obale Bohusa s arhipelagom, borove i hrastove šume u poljoprivrednim područjima. Dalje od obale postoje brdovita područja sa crnogoričnim i listopadnim šumama sa istaknutim grebenima i dolinama. Unutrašnjost se odlikuje središnjim ravnicama sa obradivim zemljištem, planinskim platoima i listopadnim šumama. Najveći grad okruga, Göteborg, osnovan je 1619. 53% od ukupne površine okruga je pod šumama, dok je samo 7% naseljeno. Tu se nalazi 29.611 ostrva površine (124.234 hektara) od kojih je 695 naseljeno. Najveća ostrva su Orust,Hisingen]] i Tjörn. Najviše ostrva se nalazi u općinama Lidköping (2.609), Strömstad (2.556) i Tanuk (2.186). Tresticklan (Dals-Ed), Djurö (Mariestad) i Tiveden (Karlsborg) su nacionalni parkovi okruga koji pokrivaju površinu od 5.655 ha. Pored toga, u okrugu se nalazi i 331 (92.805 ha) prirodnih rezervata. Industrija i turizam Västra Götaland je u Švedskoj prije svega regija za transport i industriju kao i tranzitna zona za terete iz cijele Skandinavije. Göteborg ima najveću luku u Skandinaviji. U odnosu na ostatak Evrope, Västra Götaland je na vrhu rang liste kada je u pitanju trgovina i industrijsko investiranje u istraživanje i razvoj. Industrijska aktivnost se uglavnom odvija u Göteborgu i Boråsu gdje ima dosta kamenoloma za proizvodnju [[Cement (višeznačnica)|cementa, tu se prave i šibica, a u Göteborgu se nalazi Volvo tvornica za završno sklapanje automobila. Vodopadi i brzaci rijeke Göta su važan izvor pri proizvodnji električne energije u hidrocentrali Trollhättan. Brojna primorska odmarališta obezbjeđuju značajnu turističku ponudu na zapadnoj obali ovog okruga. Administrativna podjela Najveća mjesta (Broj stanovnika po popisu iz 2000.) Općine Vanjski linkovi Uprava okruga Västra Götalands län Skupština Västra Götaland regije www.regionfakta.com Reference